Svper sollicitudine atque diligentia, quam erga nos,  beati Petri negocia te exhibere cognouimus: omnipotenti Deo,  tuæ deuotioni gratias agimus. Benedictus igitur Dominus Deus Israel, qui visitauit  fecit redemptionem plebis suæ. Qui etiam ita nobiscum magnificare dignatus est misericordiam suam, ita fecit prosperum iter nostrum: vt ab vrbe Roma vsque Barrum, vix aliqua ciuitas, castrumve remanserit, quod beato Petro  nobis subiectum,  obediens non existat. Qua in re gaudemus diuinæ manus antiqua choruscare miracula, dum sancta Ecclesia quanto amplius sub malleo tribulationis tundi conspicitur, tanto altius subleuatur,  more aromatum, quo magis verberibus teritur, eo latius odoramenta suauitatis effundit. Et quidem optabile nobis erat, si quemadmodum nobis per literas indicasti, personæ tuæ possemus habere præsentiam: vt vel sic labores nostri diurni atque nocturni valerent Deo propitio mitigari. Sed quoniam æstiui seruores,  aeris intemperies, necnon fragilitas complexionis tuæ id minime patiuntur: charitatem tuam hortamur in Domino, quatenus his omissis, vna cum sacro Cluniac. Collegio, orationibus consuetis insistas: vt benignitatem, quam Conditor noster voluit nobis hactenus exhibere, felici consummatione perficiat:  diutinis laboribus sponsæ tuæ, atque Christiani populi, sub iugo illius tyranni Siculi macerati, vestris  aliorum religiosorum precibus inclinatus, iam nunc optatum finem imponat. Quod profecto, sicut de ipsius pietate confidimus, velociter consummabitur. De cætero præfatum Conuentū per te in Domino salutantes, nos  fratres nostros tuis,  eorum orationibus commendamus. Data in territorio Potentiensi XIII. Kal. Augusti.